పాట్నా : ప్రధాన మంత్రి నరేంద్ర మోదీ వచ్చే వారం ముగ్గురు ప్రత్యర్థులతో ముఖాముఖి రాబోతున్నారు! బీజేపీ నేతలు యశ్వంత్ సిన్హా, శతృఘ్ణ సిన్హా, ఆర్జేడీ చీఫ్ లాలూ ప్రసాద్ యాదవ్ సమక్షంలో జరిగే కార్యక్రమంలో పాల్గొనబోతున్నారు! వేదికపై నుంచి మోదీ ఎలాంటి పంచ్లు విసరబోతున్నారోనని చాలా మంది ఆసక్తిగా ఎదురు చూస్తున్నారు.ఈ నెల 14న పాట్నా విశ్వవిద్యాలయం శతాబ్ది ఉత్సవాలు జరుగుతాయి. ఈకార్యక్రమాలకు ముఖ్య అతిథిగా ప్రధాని మోదీ హాజరవుతారు. ఈ కార్యక్రమానికి ఆయన విమర్శకులుగా ప్రసిద్ధి చెందిన యశ్వంత్ సిన్హా, శతృఘ్న సిన్హా, లాలూ ప్రసాద్ యాదవ్లకు కూడా ఆహ్వానాలు అందాయి.యశ్వంత్ సిన్హా (84) ఈ విశ్వవిద్యాలయంలోనే చదువుకున్నారు. ఇక్కడ చదువుకున్నవారిలో ఇప్పటికీ సజీవంగా ఉన్న 11 మంది విద్యార్థుల్లో ఆయన ఒకరు. శతాబ్ది ఉత్సవాలకు ఆయనను కూడా ఆహ్వానించారు.పాట్నా సైన్స్ కాలేజీలో జరిగే ప్రధాన కార్యక్రమానికి మోదీ హాజరవుతారు. ఆయనతోపాటు కేంద్ర మంత్రి నితిన్ గడ్కరీ కూడా పాల్గొంటారు. సుమారు ఓ గంటసేపు అక్కడ గడుపుతారు. యశ్వంత్ సిన్హా ఇటీవల ఓ పత్రికకు రాసిన వ్యాసంలో జీఎస్టీ, పెద్ద నోట్ల రద్దు వల్ల ఆర్థిక వ్యవస్థ సంక్షోభంలోపడిందని విమర్శించారు. మోదీ విధానాలను దుయ్యబట్టారు. ఆ తర్వాత మోదీతో ఆయన ముఖాముఖి ఎదురుపడటం ఇదే తొలిసారి అవుతుంది. అయితే యశ్వంత్ సిన్హా వేదికపైకి వెళ్ళే అవకాశం లేదు.ఆర్జేడీ చీఫ్ లాలూ ప్రసాద్ యాదవ్ పాట్నా విశ్వవిద్యాలయం విద్యార్థి సంఘం ప్రధాన కార్యదర్శిగా 1970లో ఎన్నికయ్యారు. 1973లో ఈ సంఘం అధ్యక్షుడయ్యారు. శతాబ్ది ఉత్సవాలకు ఆయనను కూడా ఆహ్వానించారు.బాలీవుడ్ నటుడు, బీజేపీ నేత శతృఘ్న సిన్హాను కూడా విశ్వవిద్యాలయం శతాబ్ది ఉత్సవాలకు ఆహ్వానించారు.
patna : pradhaana mantri narendra modii vache vaaram mugguru pratyarthulatho mukhamukhi rabotunnaru! bgfa nethalu yashwant sinha, shatrughna sinha, argady cheef laaluu prasad yadav samakshamlo jarige kaaryakramamlo paalgonabotunnaaru! vedikapai nunchi modii elanti panchlu visarabotunnaronani chala mandi aasaktigaa eduru chustunnaru.ee nela 14na patna vishwavidyaalayam satabdi utsavaalu jarugutaayi. eekaaryakramaalaku mukhya atithigaa pradhaani modii haajaravutaaru. ee kaaryakramaaniki aayana vimarsakulugaa prasiddhi chendina yashwant sinha, shatrughna sinha, laaluu prasad yaadavlaku kuudaa aahvaanaalu andaayi.yashwant sinha (84) ee vishwavidyaalayamlone chaduvukunnaru. ikkada chaduvukunnavaarilo ippatikee sajeevamgaa unna 11 mandi vidyaarthullo aayana okaru. satabdi utsavaalaku aayananu kuudaa aahvaaninchaaru.patna sains kaalejeelo jarige pradhaana kaaryakramaaniki modii haajaravutaaru. aayanathopaatu kendra mantri nitin gadkari kuudaa palgontaru. sumaru oo gantasepu akkada gaduputaru. yashwant sinha iteevala oo patrikaku raasina vyaasamlo gst, pedda notla raddu valla aardhika vyavastha sankshobhamlopadindani vimarsinchaaru. modii vidhaanaalanu duyyabattaaru. aa tarvaata modiitoe aayana mukhamukhi edurupadatam ide tolisari avutundi. ayithe yashwant sinha vedikapaiki velle avakaasam ledu.argady cheef laaluu prasad yadav patna vishwavidyaalayam vidyaarthi sangham pradhaana kaaryadarsigaa 1970loo ennikayyaaru. 1973loo ee sangham adhyakshudayyaaru. satabdi utsavaalaku aayananu kuudaa aahvaaninchaaru.balivud natudu, bgfa netha shatrughna sinhaanu kuudaa vishwavidyaalayam satabdi utsavaalaku aahvaaninchaaru.